Stel	- Mille
Ovnfaste fade	- rektangulær - Mille
Ovnfaste fade - Tærtefade - Mille
Dejfade, brødforme & mortere - Mille
Tekander - Bornholm
Tevarmere - Bornholm
Tekande - Happydot
Krus - Happydot
Thekander - HappyDot maxi
Krydderikrukker	fra Eslau
Du er her: Hjem \ Historie \ Eslau siden 1944
ESLAU er er en dansk ejet familie virksomhed med stolte traditioner indenfor traditionelt pottemageri og dansk kunsthåndværk. Eslau blev grundlagt i 1944 af to brødre Esbern og Lauge Larsen, hvis forbogstaver udgøres af navnet Eslau. Begge brødre tog deres uddannelse som pottemagere på Braks lervarefabrik som dengang lå i 1930èrnes Tåstrup.
De to brødre havde noget på hjertet med den keramik de frembragte. De var kvalitetsbevidste og anvendte gode materialer, de udviklede smukke glasurer og havde en forkærlighed til det helt enkle og rustikke danske design. Kendetegn som stadigvæk den dag i dag gør sig gældende for Eslau´s produkter.
I starten var det hovedsageligt pyntegenstande som vaser og lysestager lamper brødrene fremstillede, men tidligt begyndete man at samarbejde med danske billedhuggere omkring udviklingen af nye designs.
Det første stel var således et smukt mokkastel i nogle skønne lyse og klare pastelfarver som billedehugger Per Linnerman Schmidt (PLS)havde designet for virksomheden i 1949. Per Linneman Schmidt som efterfølgende blev grundlægger af det senere så anerkendte Palshus værksted.
I 1950 erne udviklede Eslau det første komplette spise stel af stentøj som fik navnet FLAMESTONE. Denne gang var det billedhugger Jens Harald Quitstgaard (IHQ) som havde designet. Produktet blev solgt fortrinsvis i USA igennem deres amerikanske samarbejdspartner DANSK som markedsførte dansk designede "table top" produkter til de amerikanske forbrugere. Flamestone blev fremstillet at et unikt og hidtil uset materiale, hvor to stentøjsmasser skulle arbejde sammen under brændingen for at undgå at produktet gik itu, en kompliceret og meget krævende arbejdsproces som kostede brødrene dyrt, men som også viste at Eslau havde nogle helt særlige kompetencer, når det gjaldt udviklingen af materialer tilpasset et specifikt design. Og det var stærkt medvirkende til at Eslau blev sat på landkortet dengang.
Af samme grund blev Eslau en virksomhed, som unge keramikere og designer stræbte imod .
Dette var netop tilfældet med det næste stel, som fik navnet GENERATION og som er fra midten af 1960èrne. Det var keramikeren Niels Resfgaard (NR) som fik ideen til at lægge små mørke jernpletter i et ellers hvidt porcelæns materiale. Jernpletter i porcelæn som normalt var et fyord indenfor industrien. GENERATION blev lanceret efterfølgende til et fræk sloagan som lød:" DANSK starts a revolution in China". Produktet blev en kæmpesucces i USA og gjorde at Eslau i løbet af nogle få år løftede sig op til at blive en moderne industriel fremstillingsvirkomhed.
I 1970érne og tiden efter oliekrisen forandredes situationen på det amerikanske marked sig og Eslau måtte ty til af orientere sig imod hjemmemarkedet for nye afsætningsmuligheder. Nok engang havde en keramiker besøgt virksomheden, denne gang en ung mand ved navn Tue Poulsen, som med sig under armen havde et medbragt sæt af skåle som han var blevet træt af selv at skulle hånddreje ,men som solgte fantastisk, om det måsek var noget for Eslau at producere?. Tilfældighederne ville at Esbern Larsen netop havde færdigt udviklet et nyt og meget varmetolerant stentøjs materiale som skulle vise sig fremragende til TUE´s enkle og funktionelle design. Kombineret med en begyndende gastronomisk interesse blandt forbrugerne endte det ud i MAREN & MILLE serierne, som i 1978 fik tildelt BO BEDRE prisen. Årets bedste ting til boligen, intet mindre. Enkelt og funktionelt dansk design, hvor alle dele indgår i tilberedningen, ovnen, bagning og serveringen af maden på bordet.
I 1980èrne kommer serien GOURMET batterie de Cuisine til , ligesom MILLE & MAREN er der tale om en multifunktionel serie, som er varmebestandig og kan gå fra fryser direkte i ovn eller på kogeplade. Det er endnu engang keramiker Niels Refsgaard (NR), som står bag designet i et samarbejde med Eslau som har udviklet et materiale der passer til designet.
Eslau fortsætter ind i 1990èrne med at være en aktiv spiller på danske detail marked, en ny serie tekande serie BORHHOLM (EJNAR ) bliver lanceret og man udvikler som den første virksomhed en keramisk krydderi kværn (BJARNE BO)som bliver en stor eksport succes på det tyske marked.
Men virksomheden er samtidig udfordret af at have mistet èn af sine to grundlæggere, Esbern Larsen, som i mange år har været den egentlige kraft bag virksomhedens utrolige opfindsomhed og kreative produktudvikling. Samtidig er man er tynget af et for højt omkostningsniveau ved at producere i Danmark til et marked hvor prisen spiller en stor og afgørende betydning for konkurrenceevnen.
Endelig står Eslau overfor et krævende generations skifte.
I 2003 finder familien frem til en løsning som gør, at virksomheden kan fortsætte. Produktionen bliver flyttet ud af landet ligesom rettigheder til navn og produkter overdrages til den ny generation Eslau.
Jens Christian Larsen som er 2. generation siger selv at det er kærligheden til sin fars livssværk og det fundament som er blevet skabt i virksomheden, som driver ham mod nye mål for virksomheden.
De to danske keramikere og designere fra Kunsthåndværkskolen i København, Claire Maira og Iben Harboe, designer to skønne serier af lysestager og vaser i benporcelæn for Eslau. Begge to har sidenhen formået at skabe sig deres helt egen navn indenfor branchen og med stor succes.
Happydot by Eslau.
Nogle af de senere produkter fra Eslau er Happydot serien, som er blevet til med udgangspunkt i flere af virksomheden allerede eksisterende former, hvor det hvide porcelæn har fået nogle skønne og glade dekorationer med "Happydots". Serien fik stor opmærksomhed på Ambiente i Frankfurt som er den største messe for forbrugsvarer i verdenen. Serien har siden vundet stor popularitet blandt intellektuelle og humanister i lande som bl.a Danmark, Tyslland ,Holland og England.
2015: Originale Eslau Vaser
En store interesse for retro keramik blandt danskerne, har skabt en stor efterspørgsel på nogle af de allertidligste produkter som brødrene fremstillede på fabrikken i Sengeøse. Af samme grund Eslau nu har valgt at reintroducere den riflede keramik fra begyndelsen af 1950èrne. En moderne stentøjs udgave, hvor formen er skabt ud fra de originale serienumre, og med valg af glasurer og farver der har fået et moderne twist.